તેલંગણાના આ અનુભવને કયા શબ્દમાં વર્ણવું એ વિચાર કરતાં મને ‘સાક્ષાત્કાર’ શબ્દ જ સૂઝ્યો. ત્યાં મને એક પ્રકારનો ઈશ્વરનો સાક્ષાત્કાર જ થયો. મનુષ્યના દિલમાં ભલાઈ છે અને તેને જગાડી શકાય છે – આ શ્રદ્ધાથી મેં કામ કર્યું અને ભગવાને તેનું દર્શન કરાવ્યું. માનવના ચિત્તમાં અસૂયા, મત્સર, લોભ આદિ પ્રવૃત્તિઓ ભરી છે એવું માનીને હું ગયો હોત તો ભગવાને તેવું જ દર્શન કરાવ્યું હોત. તો મેં જોઈ લીધું કે ભગવાન કલ્પતરુ છે. જેવી આપણે કલ્પના કરીએ છીએ, તેવું રૂપ તે પ્રગટ કરે છે. આપણે જો શ્રદ્ધા રાખીએ કે ભલાઈ મોજૂદ (હાજર) છે, બુરાઈ નાચીજ છે તો તેવો અનુભવ આવી શકે છે.